laion/Wikipedia-Exotic huggingface dataset:
জনসন চার্লস

জনসন চার্লস (ইংরেজি: Johnson Charles; জন্ম ১৪ জানুয়ারি ১৯৮৯) সেন্ট লুসিয়ায় জন্মগ্রহণকারী ওয়েস্ট ইন্ডিজের ক্রিকেটার। দলে তিনি উইকেট-রক্ষক ও ব্যাটসম্যানের ভূমিকায় অবতীর্ণ হয়ে থাকেন। সেন্ট লুসিয়া’র দ্বিতীয় ক্রিকেটার হিসেবে ওয়েস্ট ইন্ডিজ দলে খেলছেন। প্রথম খেলোয়াড় ছিলেন ড্যারেন স্যামি, যিনি চার্লসের আন্তর্জাতিক ক্রিকেটে অভিষেকের সময় ওয়েস্ট ইন্ডিজ দলের অধিনায়কত্ব করেছেন। তার প্রথম টি২০আই হচ্ছে ইংল্যান্ডের বিরুদ্ধে সেপ্টেম্বর, ২০১১ সালে। মার্চ, ২০১২ সালে অস্ট্রেলিয়ার বিরুদ্ধে অনুষ্ঠিত একদিনের আন্তর্জাতিক ক্রিকেটে অভিষিক্ত হন চার্লস সেপ্টেম্বর-অক্টোবর, ২০১২ সালে অনুষ্ঠিত আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজের ১৫-সদস্যের দলে অন্যতম সদস্য ছিলেন চার্লস। প্রথম খেলায় প্রথম উইকেট পতনের পর খেলতে নামেন এবং দ্বিতীয় খেলায় বৃষ্টিজনিত কারণে খেলতে পারেননি। তৃতীয় খেলায় মারকুটে ব্যাটসম্যান ক্রিস গেইলের সাথে উদ্বোধন করতে নেমে শতরানের জুটি গড়েন। তার নিজস্ব সর্বোচ্চ ৮৪ রানের বদৌলতে ইংল্যান্ডের বিপক্ষে জয়ী হয় ওয়েস্ট ইন্ডিজ। কিন্তু পরের মাসে বাংলাদেশের বিপক্ষে অনুষ্ঠিত পাঁচটি একদিনের খেলায় দল থেকে তাকে বাদ দেয়া হয়। "Charles eager to learn from Dessie Haynes"। Windies cricket। ৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১২।  "West Indies in England T20I Series – 1st T20I"। ESPNCricinfo। সংগ্রহের তারিখ ৩ এপ্রিল ২০১২।  "Australia in West Indies ODI Series – 1st ODI"। ESPNCricinfo। সংগ্রহের তারিখ ৩ এপ্রিল ২০১২।  "Darren Bravo returns for World T20"। ২২ আগস্ট ২০১২। সংগ্রহের তারিখ ২৫ আগস্ট ২০১২।  George Dobell (২৭ সেপ্টেম্বর ২০১২)। "West Indies survive Morgan blast"। ESPNCricinfo। সংগ্রহের তারিখ ২৭ সেপ্টেম্বর ২০১২।  "West Indies retain Permaul, Powell for ODIs"। ESPNCricinfo। ১৮ নভেম্বর ২০১২। সংগ্রহের তারিখ ১৮ নভেম্বর ২০১২।  ডোয়েন ব্র্যাভো ওয়েস্ট ইন্ডিজ ক্রিকেট দল ২০১২ আইসিসি বিশ্ব টুয়েন্টি২০ ২০১৩ আইসিসি চ্যাম্পিয়ন্স ট্রফি ২০১৩ ওয়েস্ট ইন্ডিজ ত্রি-দেশীয় সিরিজ ইএসপিএনক্রিকইনফোতে জনসন চার্লস (ইংরেজি)
মেরিন কর মার্শাল আর্টস প্রোগ্রাম

মেরিন কর মার্শাল আর্ট প্রোগ্রাম বা সংক্ষেপে মিকম্যাপ /ˈmɪkmæp/) মনোবল এবং টিম-ভবন ফাংশনের জন্য হাতাহাতি লড়াই এবং বন্ধ ত্রৈমাসিক যুদ্ধ কৌশল যেটি মার্কিন যুক্তরাষ্ট্রের মেরিন কর দ্বারা সৃষ্ট একটি যুদ্ধ কর্মসূচি। ২০০১ সালে শুরু হওয়া কর্মসূচিটি নিরস্ত্র যুদ্ধ কৌশল (সামুদ্রিক ইউনিট সংযুক্ত মার্কিন নৌবাহিনী কর্মিবৃন্দ), অস্ত্রশস্ত্র, সুযোগ অস্ত্র, রাইফেল এবং বেয়নেটের ব্যবহার শিখায়। তাছাড়া নেতৃত্ব, দলবদ্ধভাবে সম্পাদিত কর্মসহ, মানসিক এবং চরিত্র উন্নয়নের ওপরও জোর দেয়। এমসিএমএপি ২০০২ সালে মেরিন কর আদেশ ১৫০০,৫৪ অনুসারে "মেরিনদের জন্য সমরকলা দক্ষতার উন্নয়নে বিপ্লবী পদক্ষেপ ও ভূমিকা যা পূর্ববর্তী অন্যান্য সমস্ত স্বল্প পরিসরের লড়াই সম্পর্কিত সিস্টেম প্রতিস্থাপন করবে।" এমসিএমএপি মানসিক, চরিত্র এবং শারীরিক নিয়মানুবর্তিতার সংমিশ্রণ যা পূর্ণ সহিংসতায় আক্রমণ করবে। মিকম্যাপ বক্সিং, জুজুৎসু, জুডো, স্যামবো, ক্রেভ মাগা, কারাতে, আকিদো, এস্ক্রিমা, হাপকিদো, তায়কোয়ান্দো, কুংফু, এবং কিকবক্সিং সহ বিভিন্ন ক্ষেত্র দ্বারা প্রভাবিত। মার্কিন নৌসেনাবাহিনী সদস্যরা মরিচের ছিটার সংস্পর্শে আসার পর মিকম্যাপ অনুশীলন করছে। মার্কিন নৌসেনাবাহিনী সদস্যরা বৃষ্টির মধ্যে স্থল লড়াই অনুশীলন করছে। মার্কিন নৌসেনাবাহিনী সদস্যরা ছুঁড়ে ফেলা অনুশীলন করছে। মার্কিন নৌসেনাবাহিনী সদস্যরা বেয়োনেট কৌশল অনুশীলন করছে। মার্কিন নৌসেনাবাহিনী সদস্যরা নিরস্ত্র লড়াইয়ের কৌশল অনুশীলন করছে। রেইডার হল, মার্কিন নৌসেনাবাহিনী সমরকলা উৎকর্ষ কেন্দ্র Yi, Capt. Jamison, USMC। "MCMAP and the Warrior Ethos" (পিডিএফ)। United States Marine Corps। ২৩ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ সেপ্টেম্বর ২০০৭। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) MCO 1500.54A http://www.amazon.com/Marine-Corps-Martial-Arts-Program/dp/1475262256 উইকিমিডিয়া কমন্সে মেরিন কর মার্শাল আর্টস প্রোগ্রাম সংক্রান্ত মিডিয়া রয়েছে। USMC Martial Arts Center of Excellence Training and Education Command MCMAP Web Version of USMC Manual Close Combat MCRP 3-02B Android Version of MCRP Manual Section 2: Tan Belt ওয়েব্যাক মেশিনে আর্কাইভকৃত ১৬ নভেম্বর ২০১৩ তারিখে Android Version of MCRP Manual Section 3: Gray Belt ওয়েব্যাক মেশিনে আর্কাইভকৃত ২৪ জুন ২০১৬ তারিখে মার্শাল আর্ট প্রবেশদ্বার
জন্মভূমি

জন্মস্থান বা জন্মভূমি (ইংরেজি: Homeland) একটি স্থান ও সাংস্কৃতিক বিষয়ক ধারণা যেখানে একটি নির্দিষ্ট জাতিগোষ্ঠী কর্তৃক দীর্ঘদিনের ইতিহাস ও গভীর সাংস্কৃতিক সম্পর্ক বিদ্যমান। এর মাধ্যমে একটি দেশে তাদের স্বতন্ত্র জাতীয়তাবোধ ও জাতিস্বত্ত্বার পরিচয় বহন করে। সাধারণ অর্থে কোন ব্যক্তি কর্তৃক নির্দিষ্ট জন্মস্থানকে তুলে ধরে। জন্মভূমিকে অনেক সময় পিতৃভূমি কিংবা মাতৃভূমিরূপে আখ্যায়িত করা হয়। এটি নির্ভর করে সাংস্কৃতিক এবং ভাষাগত দিকের উপর। বাংলাদেশে জন্মগ্রহণকারী ব্যক্তি বাংলাদেশী নামে পরিচিত হবেন অর্থাৎ বাংলাদেশ তাঁর জন্মভূমি। মাতৃভূমি বলতে কোন ব্যক্তির মায়ের দেশকে বুঝায়। যেমন: কোন ব্যক্তির জাতিগোষ্ঠী সংশ্লিষ্ট স্থানে অবস্থান বা অভিবাসিত হয়ে যে দেশে ভূমিষ্ঠ বা জন্মগ্রহণ করবে, তা-ই তার মাতৃভূমি। রুশ জনগোষ্ঠী একে মাদার রাশিয়া নামে তাদের দেশের স্বতন্ত্র ব্যক্তিস্বত্ত্বাকে তুলে ধরেন। অনেক রুশই বিশ্বের বিভিন্ন স্থানে রাশিয়াকে তাদের মাতৃভূমি নামে চিত্রিত করেন। ফরাসীরা লা মেরে পাত্রি নামে ফ্রান্সে বলে থাকেন; লাতিন আমেরিকানরাও একইভাবে নিজেদেরকে পরিচয় করেন। স্পেনে লা মাদ্রে পাত্রিয়া নামে বললেও তার কোন আদর্শগত অর্থ নেই। কোন পিতা বা পূর্ব-পুরুষের দেশকে ফাদারল্যান্ড বা পিতৃভূমি নামে বলা হয়। এটি জাতীয়তাবাদী ধ্যান-ধারণার অন্তর্ভুক্ত; কেননা এটি কোন দেশের সাথে সম্পৃক্ত। ফাদারল্যান্ড বা ভাতারল্যান্ড পরিভাষাটি ডাচসহ জার্মানভাষী ইউরোপের বিভিন্ন দেশে ব্যবহৃত হয়ে আসছে। উইন নিরল্যান্ডস ব্লোয়েদ ১৮১৫ থেকে ১৯৩২ সালের মধ্যে জাতীয় সঙ্গীত হিসেবে ব্যবহার করা হতো যা ব্যাপক এবং উদ্দীপনামূলকভাবে ডাচ শব্দের পাশাপাশি প্রচলিত ছিল। জার্মান যুদ্ধ প্রচারণায় ভাতারল্যান্ড শব্দ ব্যবহারের পরিবর্তে ইংরেজিতে ফাদারল্যান্ডের প্রচলন ঘটে যা দ্বিতীয় বিশ্বযুদ্ধকালীন সময়ে ব্রিটেন ও আমেরিকার নাজিবিরোধী প্রচারণার সমূহ জবাব। জার্মান ভাষায় পিতৃভূমিকে - আফ্রিকান ভাদেরল্যান্ড ড্যানিশীয় ফেদ্রেল্যান্ড ডাচ ভাদারল্যান্ড ফ্রিজিয়ান হেইতেল্যান জার্মান ভাতেরল্যান্ড আইসল্যান্ডিক ফুরল্যান্ড নরওয়েইয়ান ফেদ্রেল্যান্ড সুইডিশ ফাদেমেস্ল্যান্ডেট (পাশাপাশি ফস্টাল্যান্ডেট নামেও ব্যবহৃত হতো) মার্কিন যুক্তরাষ্ট্রের জন্মভূমির নিরাপত্তাবিষয়ক মন্ত্রণালয় ১১ সেপ্টেম্বর, ২০০১ তারিখে সন্ত্রাসী আক্রমণের পর বিভিন্ন ধরনের হুমকি থেকে রক্ষা পেতে গঠন করে। রিপাবলিকান পরামর্শক এবং বক্তা পেগি নুনান মন্তব্য সহযোগে আশাবাদ ব্যক্ত করেন যে, বুশ প্রশাসন এ মন্ত্রণালয়ের নাম পরিবর্তন করবেন। হোমল্যান্ড সিকিউরিটি অনেক লোকের সাথে জড়িত। হোমল্যান্ড প্রকৃত অর্থে কোন আমেরিকান শব্দ নয়, এটি এমন কিছু নয় যা আমরা কথা বলতে ব্যবহার করব কিংবা এখন বলছি। Noonan, Peggy (জুন ১৪, ২০০২)। "OpinionJournal - Peggy Noonan"। সংগ্রহের তারিখ ২০০৭-০৯-০৮।  Landscape and Memory by Simon Schama (Random House, 1995) Nationalism and Ethnicity - A Theoretical Overview
কলিন্স ওবুয়া

কলিন্স ওমন্ডি ওবুয়া (ইংরেজি: Collins Omondi Obuya; জন্ম: ২৭ জুলাই, ১৯৮১) নাইরোবিতে জন্মগ্রহণকারী কেনীয় ক্রিকেটার। ডানহাতি ব্যাটসম্যান ও লেগ স্পিন বোলার হিসেবে কেনিয়া জাতীয় ক্রিকেট দলে খেলে আসছেন। বর্তমানে তিনি দলের অধিনায়কত্ব পালন করছেন। ২০০৩ সালের বিশ্বকাপে দলের সেরা সাফল্য হিসেবে সেমি-ফাইনালে উত্তরণে অন্যান্য খেলোয়াড়দের সাথে তিনিও সমান দক্ষতা প্রদর্শন করেছেন। নাইরোবিতে শ্রীলঙ্কার বিরুদ্ধে জয়ের নেপথ্যে ওবুয়ার অবদান ছিল অবিসংবাদিত। ২০০৩ সালের বিশ্বকাপ ক্রিকেটের ঐ খেলায় তিনি ২৪ রানের বিনিময়ে নিজস্ব সেরা ৫ উইকেট দখল করেন ও ম্যান অব দ্য ম্যাচের পুরস্কার লাভ করেন। বিশ্বকাপে তিনি ২৮.৭৬ রান গড়ে ১৩ উইকেট লাভ করেন। এরফলে তিনি ২০০৩ মৌসুমে কাউন্টি ক্রিকেটে খেলার জন্য ওয়ারউইকশায়ার কাউন্টি ক্রিকেট ক্লাবের সাথে এক বছর মেয়াদের চুক্তিতে আবদ্ধ হন। অ্যাপেনডিসাইটিসে আক্রান্ত হওয়ায় ২০০৪ সালের আইসিসি চ্যাম্পিয়ন্স ট্রফি প্রতিযোগিতায় যোগ দিতে পারেননি। অপর্যাপ্ত খেলায় অংশগ্রহণের ফলে প্রথমে বোলিং নিয়ে তাকে সমস্যায় পড়তে হয়। পরে ব্যাটিংয়ের দিকে নজর দেন। প্রথম-শ্রেণীর ক্রিকেটে তার সর্বোচ্চ রান হচ্ছে ১০৩। একদিনের আন্তর্জাতিক ক্রিকেটে ২০১১ সালের আইসিসি বিশ্বকাপ ক্রিকেট প্রতিযোগিতায় অস্ট্রেলিয়ার বিপক্ষে অপরাজিত ৯৮ রান করে ম্যান অব দ্য ম্যাচ নির্বাচিত হন। www.espncricinfo.com, Kenya v Sri Lanka, retrieved: 5 July, 2013 www.espncricinfo.com, Collins Obuya proves Kenya's worth, retrieved: 5 July, 2013 অধিনায়ক কেনিয়া জাতীয় ক্রিকেট দল ২০১৩-এ আন্তর্জাতিক ক্রিকেট ইএসপিএনক্রিকইনফোতে কলিন্স ওবুয়া (ইংরেজি) ক্রিকেটআর্কাইভে কলিন্স ওবুয়া (সদস্যতা প্রয়োজনীয়) (ইংরেজি)
করচ

করচ (ইংরেজি: x; বৈজ্ঞানিক নাম: (Dalbergia reniformis) Liguminosae-Fabaceae গোত্রের অন্তর্ভুক্ত, মাঝারি আকারের, বহুবর্ষজীবী, দ্রুত-বর্ধনশীল, ঘন ডালপালা সমৃদ্ধ চিরসবুজ উদ্ভিদ। এটি বাংলাদেশের হাওর, মায়ানমার ও ভারতের গাছ। সাধারণত, বাংলায় করচ। আমাদের হাওর এলাকার একান্তই স্থানীয় গাছ করচ। জলজ বৃক্ষ কথাটা অদ্ভুত শোনালেও এতে অত্যুক্তি নেই নিঃসন্দেহে। হাওরের অথৈ পানিতে অনেকেই গাছটিকে মাথা উঁচু করে দাঁড়িয়ে থাকতে দেখে খুব অবাক হন। আসলে সুদীর্ঘকালের জীবনসংগ্রামে পুরো ভেজা মৌসুম জুড়ে, দীর্ঘ সময়--বছরের প্রায় ৬ মাসেরও বেশি সময় ধরে ভরপুর পানিতে টিকে থাকার জন্য অভিযোজিত হতে হয়েছে তাকে। দেশের নেত্রকোনা, সুনামগঞ্জ (থাকতে পারে মৌলভীবাজার, কিশোরগঞ্জের হাওরেও) ও সিলেটের হাওরগুলোতে অবস্থানকারী বৃক্ষটি খুব একটা উচ্চতা পায় না, মোটের ওপর ১০-১৩ মিটারের মতো। হিজলের মতোই ঝোপালো গড়নের ছোট বা মাঝারি আকারের গাছটি কলোনি করে, অর্থাৎ একসাথে অনেকগুলোকে অবস্থান করতে দেখা যায়। ডালপালা-পাতাবহুল গাছটির কাণ্ড কিছুটি বাদামি-রেশমি। আকার ১০-১৩ মিটার উচু, ছড়ানো-মাথা, পত্রমোচী গাছ। যৌগপত্র পক্ষল, পত্রিকা ৫-৭টি, গাড় সবুজ। ডালপালা-পাতাবহুল গাছটির কাণ্ড কিছুটি বাদামি-রেশমি। তবে কিছু দিনের মধ্যে কাণ্ডের রেশমি ভাবটি আর থাকে না। পাতাগুলো এর ছোট ছোট, আয়ত-বল্লমাকার, সামান্য পুরু। একেকটি পক্ষলের আকার ১৫-৩২ সেমি, পক্ষলে পাতাসংখ্যা ৭-৯, একান্তর, অর্থাৎ পাতাগুলো একই উৎস থেকে না গজিয়ে একটার পর একটি গজায়। জোড়ায় জোড়ায় ৩-৪ জোড়া জন্মে, আগার ঠিক মাঝখানে একটি, এ-কারণেই চূড়াপক্ষল; গাঢ় সবুজ রঙের চকচকে ও মসৃণ, উল্টোপিঠ ফ্যাকাশে সবুজ, ৬-১০ সেমি লম্বা ও ৩-৫ সেমি চওড়া, বোঁটাধারী, কিনারা সমান বা দাঁতাল নয়, গোড়ার দিকটা গোলাকার, আগায় কিছুটা সুঁচালো ফুল ফুলের মৌসুম বসন্ত। ১০-১৩ সেমি লম্বা কাক্ষিক আর বাদামি ও সূক্ষ্ম রোমাবৃত মঞ্জরীদণ্ডে ফুলগুলো সাদা রঙের; ফ্যাবাসি (Fabaceae) পরিবারে যা হয়, শীমফুল আকৃতির, তবে বেশ ছোট। বৃতি ৫-দন্তক, পাপড়ি ঠোঁটের মতো বাঁকানো। বীজ ফল উদ্ভিদবিদ্যার ভাষায় শীম, ২.৫-৩ সেমি-এর মতো লম্বা আর ৫-৭ সেমি-এর মতো। এগুলো কিডনির মতো দেখতে। শুকিয়ে গেলে গাঢ় বাদামি রঙ ধারণ করে। বীজ সাধারণত ১টি, তবে ২টিও বিচিত্র নয়। এর বীজগুলোও কিডনির মতো। ফ্যাবাসি পরিবারের অধিকাংশ সদস্যের মতো এরও বংশ বৃদ্ধি চলে বীজের মাধ্যমে। করচের আরেক দেশীয় নাম কুরেস। গাছটির অনেক গুণ। তার মধ্যে শ্রেষ্ঠ গুণ: ঝড়ঝঞ্ঝা আর প্রবল বাতাস থেকে বসতবাড়িকে রক্ষা করা। এছাড়া ভূমিক্ষয় রোধে কার্যকর ভূমিকা পালন করে। লাকড়ি হিসেবেও ব্যবহার করা চলে। ঔষধি গুণাবলিও রয়েছে নিশ্চয়ই, তবে তা জানা যায়নি। "করঞ্জা এবং করচ সম্পূর্ণ ভিন্ন বৃক্ষ হলেও অনেকেই এদেরকে এক মনে করে ভুল করে থাকেন। রাতারগুল জলাবনেও করচ গাছের দেখা মেলে, ওগুলোও করঞ্জা নয়। বাংলাদেশে করচ শুধুমাত্র বৃহত্তর সিলেট, ময়মনসিংহ, কিশোরগঞ্জ জলাভূমিতেই সীমাবদ্ধ বলে ধারণা করা হয়। - https://www.floraofbangladesh.com/ https://powo.science.kew.org/.../urn:lsid:ipni.org:names... https://en.wikipedia.org/wiki/Dalbergia_reniformis
সুমাত্রা

সুমাত্রা (ইন্দোনেশীয়: Sumatera; ইংরেজি: Sumatra) ইন্দোনেশিয়ার পশ্চিমে অবস্থিত একটি দ্বীপ। এককভাবে ইন্দোনেশিয়ার দ্বীপ হিসেবে সুমাত্রা বৃহত্তম (এ অঞ্চলে বোর্নিও আর নিউ গিনি সুমাত্রার চেয়ে বড় হলেও এসব দ্বীপে অন্য দেশের অংশ রয়েছে)। সুমাত্রার আয়তন ৪,৭৩,৪৮১ বর্গ কিলোমিটার এবং পৃথিবীর দ্বীপগুলোর মধ্যে এটি আয়তনের দিক থেকে ৬ষ্ঠ। সংশ্লিষ্ট ছোটখাটো দ্বীপের অধিবাসীসহ সুমাত্রার জনসংখ্যা প্রায় পাঁচ কোটি। ভারত মহাসাগর সুমাত্রার উত্তর-পশ্চিম, দক্ষিণ-পশ্চিম ও সমগ্র পশ্চিমাঞ্চল ঘিরে রেখেছে। উত্তর-পূর্বে দ্বীপটি মূল ভূখণ্ড মালয় উপদ্বীপ থেকে মালাক্কা প্রণালীর মাধ্যমে বিচ্ছিন্ন হয়েছে। দক্ষিণ-পূর্বে সুন্দা প্রণালীর মাধ্যমে জাভা থেকে এটি পৃথক হয়ে গেছে। দ্বীপটির উত্তর মাথায় আন্দামান দ্বীপপুঞ্জ অবস্থিত। এর পূর্বে জাভা সাগর আর গুটিকয়েক ছোট ছোট দ্বীপ অবস্থিত। বুকিত বারিসান পর্বতমালা দ্বীপটির প্রায় সমগ্র পশ্চিম দিক জুড়ে রয়েছে। এ পর্বতমালা অসংখ্য জীবন্ত আগ্নেয়গিরি ধারণ করে আছে। উত্তর-পশ্চিমাঞ্চলে অসংখ্য নদীনালার জটিল বিন্যাস নিম্নভূমি, জলাভূমি আর প্যারাবন সৃষ্টি করেছে। বিষুব রেখা এ দ্বীপের উপর অবস্থিত এবং এর ফলে এর জলবায়ু বিষুবীয়, উষ্ণ এবং আর্দ্র। এ অঞ্চলে প্রাধান্য বিস্তার করেছে বিষুবীয় রেইনফরেস্ট। সুমাত্রায় মানব বসতির শুরু খ্রিস্টপূর্ব ৫০০ অব্দে। ১২৯২ সালে বিখ্যাত পর্যটক মার্কো পোলো সুমাত্রা ভ্রমণ করেন। দ্বীপটি বিখ্যাত শ্রীবিজয় সাম্রাজ্যের কেন্দ্র ছিল। খ্রিস্টীয় ৬ষ্ঠ ও ৭ম শতাব্দীতে আরব ব্যবসায়ীদের মাধ্যমে ইসলাম সুমাত্রায় প্রবেশ করে। ১৩ শতকে সমুদ্র রাজ্যের রাজা ইসলাম ধর্ম গ্রহণ করেছিলেন। দ্বীপপুঞ্জের অন্যান্য অংশ ধীরে ধীরে ইসলাম গ্রহণ করে, ১৬ শতকের শেষের দিকে জাভা এবং সুমাত্রায় ইসলাম প্রভাবশালী ধর্ম হয়েছে। আচেহ আচেহ সালতানাতের প্রধান বাণিজ্যিক কেন্দ্র হয়ে ওঠে। ১৭ শতাব্দীতে ইংরেজরা ও ১৮ শতাব্দীতে ওলন্দাজরা দ্বীপটিতে উপনিবেশায়ন শুরু করে। ১৯৪৫ সালে নেদারল্যান্ডস ইস্ট ইন্ডিজের অংশ হিসাবে ইন্দোনেশিয়ার সঙ্গে স্বাধীনতা লাভ করে। বর্তমানে এ দ্বীপের প্রায় ৮৭% মানুষ মুসলিম। ইন্দোনেশিয়ার মোট জনসংখ্যার ২২% এখানে বাস করে। সুমাত্রার জীববৈচিত্র্য বিস্ময়করভাবে সম্বৃদ্ধ। কিন্তু বিগত ৩৫ বছরে এখানকার ৫০ শতাংশ বনভূমি ধ্বংস হয়ে গেছে। সুমাত্রার বাঘ, সুমাত্রার গন্ডার, সুমাত্রার ওরাংওটাংসহ অসংখ্য প্রাণী বর্তমানে বিলুপ্তির দ্বারপ্রান্তে। ইন্দোনেশিয়ার দ্বীপসমূহ বোর্নিও সুলাওসি নিউ গিনি জাভা লোম্বক টোবা হ্রদ মালাক্কা প্রণালী সুন্দা প্রণালী ইন্দোনেশিয়ার ইতিহাস "Sumatra"। Encyclopaedia Britannica। সংগ্রহের তারিখ ৬ জুলাই ২০১৩।  Ricklefs, Merle Calvin (২০০১)। A history of modern Indonesia since c. 1200 (3rd সংস্করণ)। Basingstoke; Stanford, CA: Palgrave; Stanford University Press। পৃষ্ঠা 12–14। আইএসবিএন 978-0-8047-4480-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে সুমাত্রা সংক্রান্ত মিডিয়া রয়েছে। উইকিভ্রমণ থেকে সুমাত্রা ভ্রমণ নির্দেশিকা পড়ুন। William Marsden, The History of Sumatra, (1783); 3rd ed. (1811) on line. Sumatra Travel, Sumatra Tourism and Travel Guide.
চাতক

চাতক (বৈজ্ঞানিক নাম: Clamator jacobinus), পাকড়া পাপিয়া বা পাপিয়া Cuculidae (কুকুলিডি) গোত্র বা পরিবারের অন্তর্গত Clamator (ক্ল্যামেটর) গণের অন্তর্গত এক প্রজাতির বড় আকারের বাসা পরজীবী পাখি। বাংলাদেশে করুণ পাপিয়া (Cacomantis merulinus) নাম আরেকটি পাখি পাপিয়া নামে পরিচিত। চাতকের বৈজ্ঞানিক নামের অর্থ জ্যাকোবিনের চেঁচানো পাখি (লাতিন: clamator = আর্তনাদকারী পাখি, jacobinus = জ্যাকোবিনের, মধ্যযুগীয় ধর্মপ্রচারক গোষ্ঠী)। পাখিটি বাংলাদেশ, ভারত ছাড়াও দক্ষিণ এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩৬ লক্ষ ৮০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। চাতক মোট তিনটি উপপ্রজাতি শনাক্ত করা গেছে। উপপ্রজাতিগুলো হল: C. j. serratus (Sparrman, 1786) - আফ্রিকার দক্ষিণাঞ্চল। C. j. pica (Hemprich & Ehrenberg, 1833) - সাবসাহারান আফ্রিকার দক্ষিণ থেকে তাঞ্জানিয়া ও জাম্বিয়া পর্যন্ত; উত্তর পশ্চিম ভারত থেকে নেপাল, বাংলাদেশ, মায়ানমার পর্যন্ত বিস্তৃত। কখনও কখনও হিমালয়ের পাদদেশে তিব্বতেও দেখা যায়। বাংলাদেশের গ্রামাঞ্চলে আসে গ্রীষ্মকালীন পরিযায়ী হিসেবে। C. j. jacobinus (Boddaert, 1783) - দক্ষিণ ভারত ও শ্রীলঙ্কা। "Clamator jacobinus"। The IUCN Red List of Threatened Species। ২০১২-১১-১০ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ৬৪। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৮৪–৫। আইএসবিএন 9843000002860 |আইএসবিএন= এর মান পরীক্ষা করুন: invalid prefix (সাহায্য)।  "Jacobin Cuckoo Clamator jacobinus"। BirdLife International। ২০১৫-০৬-৩০ তারিখে মূল থেকে আর্কাইভ করা। সংগ্রহের তারিখ ২০১৩-০৬-১২।  "Jacobin Cuckoo (Clamator jacobinus)"। The Internet bird Collection। ১৯ জুলাই ২০১০ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৩।  উইকিমিডিয়া কমন্সে চাতক সংক্রান্ত মিডিয়া রয়েছে। Oriental Bird Club Image ওয়েব্যাক মেশিনে আর্কাইভকৃত ৫ মার্চ ২০১৬ তারিখে, আরও আলোকচিত্র।
জর্জ স্পারলিং

ক্যালিফোর্নিয়া বিশ্ববিদ্যালয়ের সংজ্ঞানাত্মক বিজ্ঞান, অণুজীববিজ্ঞান এবং আচরণ বিভাগের অধ্যাপক জর্জ স্পারলিং ১৯৩৪ সালে আমেরিকায় জন্মগ্রহণ করেন। তিনি প্রথম আইকনিক স্মৃতির ( সংবেদী স্মৃতির প্রকারভেদ ) অস্থিত্ত সম্পর্কে ধারণা দিয়েছেন একইসঙ্গে অনেকগুলো পরীক্ষণের মাধ্যমে প্রমাণ করে দেখিয়েছেন মানুষ যা দেখে তা একটি ছবির মতো অত্যন্ত অল্প সময়ের জন্য মস্তিষ্কে স্থায়ী হয় যতক্ষণ পর্যন্ত তা মস্তিষ্ক থেকে মুছে না যায় । মিশিগান বিশ্ববিদ্যালয় থেকে ১৯৫৫ সালে স্পারলিং স্নাতক ডিগ্রি অর্জন করেন । ১৯৫৬ সালে কলম্বিয়া বিশ্ববিদ্যালয় থেকে স্নাতকোত্তর সম্পন্ন করেন । পি, এইচ, ডি, সম্পন্ন করেন হার্ভার্ড বিশ্ববিদ্যালয় থেকে । পদার্থ বিজ্ঞান, রসায়ন বিজ্ঞান অথবা জীববিজ্ঞান এর মত মৌলিক বিষয়ে বিজ্ঞানী হওয়ার স্বপ্ন ছিল তার । আকস্মিকভাবে বিশ্ববিদ্যালয় ছাত্রকালীন অবস্থায় শারীরতাত্তিক মনোবিজ্ঞান-এ আগ্রহী হয়ে পড়েন এবং পরবর্তীতে সংজ্ঞানাত্মক মনোবিজ্ঞান ক্ষেত্রে প্রচুর গবেষণা সম্পাদন করেন এবং সাফল্য লাভ করেন । ১৯৫৮ সালের গ্রীষ্মে স্পারলিং বেল ল্যাবরেটরিতে যোগদান করেন । স্পারলিং মূলত মনোবিজ্ঞানের প্রতি আকৃষ্ট ছিলেন কিন্তু মানসিক অবস্থা নিয়ন্ত্রণকারী মস্তিষ্কের সূক্ষ্ম প্রক্রিয়াগুলোকে পদার্থবিদদের দ্বারা ব্যবহৃত পরিমাণ নির্ণয় পদ্ধতি ও তত্ত্বের সাহায্যে ব্যাখ্যা করার আকাঙ্খায় বেল ল্যাবরেটরিতে যুক্ত হয়েছিলেন । ১৯৬০-এর শুরুর দিকে জর্জ স্পারলিং দর্শানুভূতির স্থায়িত্ত্বকাল নির্ণয়ের একটি পদ্ধতি প্রস্তাব করেন । এই পদ্ধতিতে শব্দ এবং আলোর যুগপৎ ব্যবহার হয় । UC Irvine Faculty page with photo ওয়েব্যাক মেশিনে আর্কাইভকৃত ২১ জুলাই ২০১২ তারিখে
মিহরাব

মিহরাব (আরবি: محراب) মসজিদ-স্থাপত্যে এক অবিচ্ছেদ্য অংশ - যা মূলত ইসলাম ধর্মের ক্বিবলা বা উপাসনার দিক লক্ষ করে তৈরি করা হয়। মুসলমানদের ক্বিবলা যেহেতু এখন ক্বাবা ঘর বা আল-মসজিদুল হ্বারাম, তাই মসজিদের অবস্থান থেকে সেদিকে অবতলভাবে এই স্থাপত্য-নকশা করা হয়ে থাকে। যেমন: মসজিদের অবস্থান থেকে ক্বিবলার দিক উত্তর দিকে হলে, মসজিদের উত্তরদিকের দেয়ালে মিহরাব করা হবে। মসজিদের সম্মুখভাগে বাড়তি একটি অংশ বানিয়ে সাধারণত মিহরাব তৈরি করা হয়, যেখানে ইমাম দাঁড়িয়ে নামাযে নের্তৃত্ব দেন। একটি মসজিদের সাধারণত তিনটি অংশ থাকে- (১) জুল্লাহ বা নামাযঘর, (২) সাহন বা চত্বর, এবং (৩) রিত্তয়াক বা চারদিকের ছাউনিযুক্ত বারান্দা। তন্মধ্যে 'মিহরাব', নামাযঘরের অংশ বিবেচিত হয়। মেহরাবকে মেহরাব নামকরণ করার ব্যাপারে কয়েকটি মতামত পাওয়া যায়। সবচেয়ে বিশুদ্ধ মত হলো এই, মেহরাবের আভিধানিক অর্থ মজলিসের অগ্রভাগ। মেহরাব যেহেতু মসজিদের অগ্রভাগেই অবস্থিত, যা কিবলার দিকে দেয়ালের মধ্যখানে ইমামের দাঁড়ানোর স্থান নির্ধারণ করার জন্য নির্মাণ করা হয়। তাই মেহরাবকে মেহরাব বলে নামকরণ করা হয়েছে। মিহরাবে যেহেতু ইমাম দাঁড়িয়ে নামাযে নের্তৃত্ব দেন, তাই মিহরাবের অবস্থান, সাধারণ নামায-আদায়কারীদের সারির একটু সামনে করা হয়ে থাকে, বেশিরভাগ ক্ষেত্রেই তা সম্পূর্ণ একসারি পরিমাণ দীর্ঘায়িত করে নামাযঘরের বাইরের দিকে বাড়তি অংশে করা হয়। অধিকাংশ ক্ষেত্রে মিহরাব ডিম্বাকৃতিতে অবতলভাবে বাইরের দিকে তৈরি করা হয়ে থাকে। তবে আয়তাকৃতি কিংবা গোলাকৃতির মিহরাবও বিরল নয়। মিহরাবে যেহেতু ইমাম নামায আদায় করেন, তাই সেখানে সাধারণত জায়নামায পাতা থাকে। এর একপাশে রাখা থাকে মিম্বর বা মিন্‌বার, যা মূলত একটা মঞ্চ, যেখানে দাঁড়িয়ে ইমাম, তার পেছনে নামায আদায়কারীদের উদ্দেশ্যে বক্তৃতা (খুৎবা) দিয়ে থাকেন। মিম্বর সর্বনিম্ন তিনধাপ থেকে বহুধাপবিশিষ্ট উঁচু মঞ্চও হয়ে থাকে। মিহরাব সুলতান ইব্রাহিম মসজিদে একটি মিহরাব দামেস্কের মহান মসজিদে মিহরাব মিহরাব (নামাযের স্থান); ১৩৫৪–১৩৫৫; স্টোনপেস্ট শরীরের উপর পলিক্রোম-গ্লেজড কাটা টালির মোজাইক, মর্টারে সেট করা; 343.1 x 288.7 সেমি, ওজন: 2041.2 কেজি; ইসফাহান (ইরান) থেকে; মেট্রোপলিটন মিউজিয়াম অফ আর্ট (নিউ ইয়র্ক সিটি) উকবা মসজিদে মিহরাব কাইরুয়ান গ্রেট মসজিদ নামেও পরিচিত; এই মিহরাব নবম শতাব্দী থেকে তার বর্তমান অবস্থা, কাইরুয়ান, তিউনিশিয়া Mihrab in the Hagia Sophia, Istanbul, Turkey Mihrab in the Bou Inania Madrasa, Fes, Morocco Mihrab in the Jameh Mosque in Yazd, Iran Mihrab in the Dome of the Chain, Temple Mount, Jerusalem. Mihrab in the Mezquita of Córdoba, Spain Mihrab in the Qila-i-Kuhna Mosque, in Delhi প্রত্নতত্ত্ব : উদ্ভব ও বিকাশ, মো: মোশারফ হোসেন। জুন ১৯৯৮-এ বাংলা একাডেমী, ঢাকা থেকে প্রকাশিত। (আইএসবিএন ৯৮৪-০৭-৩৮২১-৬) "কাবাগৃহে মেহরাব নেই কেন | কালের কণ্ঠ"। Kalerkantho। সংগ্রহের তারিখ ২০২১-০৬-১৫।
ক্ল্যামেটর

ক্ল্যামেটর (Clamator) Cuculidae গোত্রের অন্তর্গত একদল বড় আকৃতির বাসা পরজীবী পাখির গণ। এরা কোকিল গোত্রীয় পাখি। এদের সবার ঝুঁটি রয়েছে এবং ঝুঁটি দীর্ঘ ও সূচালো। ডানা খাটো ও গোলাকার। ঠোঁট দুই পাশে চাপা এবং আগার দিকে খানিকটা বাঁকা। পায়ের গোড়া ছাড়া পায়ের অন্য কোথাও পালক নেই। এদের লেজ ক্রমান্বয়ে ছোট থেকে বড় পালকে গড়া। লেজ ডানার চেয়ে বেশ লম্বা। স্ত্রী ও পুরুষ পাখিতে তেমন কোন পার্থক্য নেই। তবে অপ্রাপ্তবয়স্ক পাখির চেহারায় ভিন্নতা দেখা যায়। এরা সবাই দৈর্ঘ্যে কমবেশি ৩৩ সেন্টিমিটার। এদের পালক সাদা, কালো অথবা বাদামিতে মেশানো। দুই আফ্রিকান প্রজাতির উপপ্রজাতিতে দুই রকম প্রকার দেখা যায়: গাঢ় ও হালকা প্রকার। ক্ল্যামেটর গণে মোট চারটি প্রজাতি অন্তর্ভুক্ত। প্রজাতিগুলো হল: বড় চিতি পাপিয়া, Clamator glandarius চাতক বা পাকড়া পাপিয়া, Clamator jacobinus লাভিলাঁতের পাপিয়া, Clamator levaillantii খয়েরিডানা পাপিয়া, Clamator coromandus এ গণের প্রজাতিগুলো এশিয়া, ইউরোপের দক্ষিণে এবং সাহারা মরুভূমির দক্ষিণে আফ্রিকায় দেখা যায়। এরা মূলত শুষ্ক অঞ্চলের বাসিন্দা। তবে কিছু প্রজাতি শীত ও গ্রীষ্মে তুলনামূলক আর্দ্র অঞ্চলে পরিযান করে। এর সকল প্রজাতি স্বভাবে বাসা পরজীবী, অর্থাৎ এরা নিজে বাসা তৈরি না করে অন্য পাখির বাসায় ডিম পাড়ে। স্ত্রী পাখি পোষকের বাসায় একটিমাত্র ডিম পাড়ে। এদের পোষক মাঝারি আকারের পাখি, যেমন- তাউরা, খয়েরি হাঁড়িচাচা, কসাই পাখি, দামা, বাংলা বুলবুল, সাতভাই ছাতারে ইত্যাদি। এশীয় কোকিলের মত এরা পোষক পাখির ডিম ফেলে দেয় না। এদের ছানারাও পোষকের ডিম ফেলে না। পোষকের ছানারা আসলে এদের ছানাদের সাথে খাবার নিয়ে প্রতিযোগিতা করে পেরে ওঠে না। এরা উচ্চস্বরে ডাকাডাকি করে ও প্রজনন মৌসুমে এরা সুরেলা গলায় গান গায়। এদের মূল খাদ্য পোকামাকড় ও শুঁয়োপোকা। জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৮৩। আইএসবিএন 9843000002860 |আইএসবিএন= এর মান পরীক্ষা করুন: invalid prefix (সাহায্য)।  Friedmann, H (১৯৬৪)। "Evolutionary trends in the genus Clamator"। Smithsonian Miscellaneous Collections। 146 (4): 1–106।  উইকিমিডিয়া কমন্সে ক্ল্যামেটর সংক্রান্ত মিডিয়া রয়েছে।
আন্না উশেনিনা

আন্না উশেনিনা (ইউক্রেনীয়: Анна Юріївна Ушеніна; জন্ম: ৩০ আগস্ট, ১৯৮৫) সাবেক সোভিয়েত ইউনিয়নের খারকিভে জন্মগ্রহণকারী ইউক্রেনের বিশিষ্ট প্রমিলা দাবাড়ু। তিনি বর্তমানে প্রমিলা বিশ্ব দাবা চ্যাম্পিয়নধারী খেলোয়াড়। নভেম্বর, ২০১২ সালে ৩০তম বাছাই হিসেবে রাশিয়ার খান্তি ম্যানসিস্কে অনুষ্ঠিত নক-আউটভিত্তিক দাবা প্রতিযোগিতায় ষোড়শ বাছাই বুলগেরিয়ার অ্যানতোয়ানেতা স্টিফানোভাকে পরাভূত করে ইউক্রেনের পক্ষে প্রথমবারের মতো বিশ্ব চ্যাম্পিয়নশীপ জয় করেন। খারকিভে জন্মগ্রহণকারী উশেনিনা বর্তমানে তার পরিবারের সাথে বসবাস করছেন। শৈশবকালেই মাত্র সাত বছর বয়সে মায়ের কাছ থেকে দাবায় শিক্ষালাভ করেন। পাশাপাশি চিত্রকলা, সঙ্গীত চর্চা করেন। তখনই টের পাওয়া গিয়েছিল যে, বুদ্ধিবৃত্তি ও সৃষ্টিশীলতায় তার বহুমূখী প্রতিভা রয়েছে। মাত্র ১৫ বছর বয়সে ইউক্রেনীয় বালিকা হিসেবে অনূর্ধ্ব-২০ প্রতিযোগিতায় চ্যাম্পিয়ন হন। দাবার কুশলতার বিষয়ে অনেকগুলোই তার নিজস্ব শিক্ষালাভের মাধ্যমে অর্জিত হয়েছে। ২০০০-২০০২ সালে তিনি খারকভ স্পোর্ট স্কুল অব অলিম্পিক রিজার্ভে অধ্যয়ন করেন। এ সময়কালে তার কোচ ছিলেন আন্তর্জাতিক মাস্টার অ্যারটিওম তেপোতান। তারপরও তিনি ক্রামাতরস্কে বিশেষ সুবিধালাভের জন্য আরও কোচিং গ্রহণ করেন। অবসরকালীন সময়ে উশেনিনা গোয়েন্দা উপন্যাস ও শাস্ত্রীয়, পপ সঙ্গীত শুনে থাকেন। ২০১২ সালের প্রমিলাদের বিশ্ব দাবা চ্যাম্পিয়নশীপের টাইব্রেকে অ্যানতোয়ানেতা স্টিফানোভার বিপক্ষে জয়ী হন। ফলে তিনি চতুর্দশ প্রমিলাদের বিশ্ব দাবায় চ্যাম্পিয়ন হন। এছাড়াও তিনি স্বয়ংক্রিয়ভাবে গ্র্যান্ড মাস্টার খেতাব লাভ করেন। তিনিই প্রথম ইউক্রেনীয় মহিলা, যিনি বিশ্ব দাবা চ্যাম্পিয়নধারী খেলোয়াড়ের মর্যাদা লাভ করেছেন। খেতাব অক্ষুণ্ন রাখার জন্য তাকে পুনরায় ২০১৩ সালের প্রমিলাদের বিশ্ব দাবা চ্যাম্পিয়নশীপে হু ইফানের মোকাবেলা করতে হয়। কিন্তু ইফানের কাছে পরাজিত হন তিনি। "Kharkiv native becomes Ukraine's first women's world chess champion". kyivpost.com. 1 December 2012. Retrieved 1 December 2012. "Interview (in Russian)"। ২৩ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৩।  http://www.chessstudy.com/?link=anna "ChessBase News | Taizhou 07: Hou Yifan is World Champion"। Chessbase.com। ২০১৩-০৯-২০। সংগ্রহের তারিখ ২০১৩-১০-২০।  Ukrainian Chess Federation records Interview (in Russian) Olimpbase - Olympiads and other Team event information হু ইফান গ্র্যান্ডমাস্টার দাবা অলিম্পিয়াড উইকিমিডিয়া কমন্সে আন্না উশেনিনা সংক্রান্ত মিডিয়া রয়েছে। চেজগেমস.কমে আন্না উশেনিনার দাবাড়ু প্রোফাইল ও খেলাসমূহ (ইংরেজি) FIDE profile দাপ্তরিক ওয়েবসাইট টুইটারে আন্না উশেনিনা
.ইসি

.ইসি ইকুয়েডরের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধন সরাসরি দ্বিতীয় স্তরে গ্রহণ করা হয়, বা দ্বিতীয় স্তরের অধীন তৃতীয় স্তরে: .EC সাধারণ ব্যবহার .COM.EC ব্যাসায়িক ব্যবহার .INFO.EC সাধারণ তথ্য .NET.EC ইন্টারনেট নেটওয়ার্ক .FIN.EC অর্থনৈতিক প্রতিষ্ঠান .MED.EC মোডিকেল .PRO.EC পেশাদার ব্যক্তি .ORG.EC অলাভজনক প্রতিষ্ঠান .EDU.EC শিক্ষা প্রতিষ্ঠান .GOB.EC ইকুয়েডর সরকার, ২০১০ সাল থেকে .GOV.ECইকুয়েডর সরকার যা .GOB.EC দ্বার প্রতিস্থাপিত হয়েছে .MIL.EC মিলিটারি NIC.EC - Registro de Dominios .EC del Ecuador, ccTLD Network Information Centre IANA .ec whois information